CELEX: C2006/224/13
Language: lt
Date: 2006-09-16 00:00:00
Title: Byla C-514/04 2006 m. liepos 13 d. Teisingumo Teismo (antroji kolegija) sprendimas ( Gerechtshof te Amsterdam (Nyderlandai) prašymas priimti prejudicinį sprendimą) Uroplasty BV prieš Inspecteur van de Belastingdienst/Douane district Rotterdam (Tarifinis klasifikavimas — Sterilūs polidimetilsiloksano dribsniai — Polisiloksano elastomeras — Pirminės formos sąvoka — Medikamentai — Supakavimas — Į kūną implantuojamo įtaiso sąvoka)

16.9.2006   
            
            
               LT
            
            
               Europos Sąjungos oficialusis leidinys
            
            
               C 224/8
            
         2006 m. liepos 13 d. Teisingumo Teismo (antroji kolegija) sprendimas (Gerechtshof te Amsterdam (Nyderlandai) prašymas priimti prejudicinį sprendimą) Uroplasty BV prieš Inspecteur van de Belastingdienst/Douane district Rotterdam
   
   (Byla C-514/04) (1)
   
   (Tarifinis klasifikavimas - Sterilūs polidimetilsiloksano dribsniai - Polisiloksano elastomeras - „Pirminės formos“ sąvoka - Medikamentai - Supakavimas - „Į kūną implantuojamo įtaiso“ sąvoka)
   (2006/C 224/13)
   Proceso kalba: olandų
   Prašymą priimti prejudicinį sprendimą pateikęs teismas
   Gerechtshof te Amsterdam
   Šalys pagrindinėje byloje
   Ieškovė: Uroplasty BV
   Atsakovė: Inspecteur van de Belastingdienst/Douane district Rotterdam
   Dalykas
   Prašymas priimti prejudicinį sprendimą — Gerechtshof te Amsterdam — Prekės Makroplastinis implantas tarifinis klasifikavimas — Sterili įšvirkščiama polisiloksano elastomero kietųjų dalelių suspensija vezikoureterinio (arba vezikoreninio) refliukso gydymui
   Rezoliucinė dalis
   1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo, iš dalies pakeisto 2000 m. spalio 13 d. Komisijos reglamentu (EB) Nr. 2388/2000, I priedas turi būti aiškinamas taip, kad toks produktas, koks yra polidimetilsiloksanas, sudarytas iš sterilių dribsnių, specialiai sukurtas ir išskirtinai skirtas implantuoti į kūną gydant susirgimą ir muitinei pateikiamas supakuotas į maišus po 1 kg, turi būti laikomas į kūną implantuojamu įtaisu, kuris turi būti klasifikuojamas Kombinuotosios nomenklatūros 9021 pozicijoje. Toks produktas, skirtas ne pakeisti organą, bet leisti defektyviam raumeniui suformuoti jungiamuosius audinius, turi būti klasifikuojamas Kombinuotosios nomenklatūros 9021 90 90 subpozicijoje.
   
      (1)  OL C 57, 2005 3 5.